भालू के हमले में ग्रामीण गंभीर रूप से हुआ घायल
ग्राम करही कछार में भालू के हमले में एक ग्रामीण के घायल होने की जानकारी मिली है। ग्राम लहंगाभाठा में भी तेंदुए के गाय को शिकार बनाने की जानकारी ग्रामीणों ने दी है। इस पर नियमानुसार कार्रवाई की जा रही है। -डीआर तिवारी, रेंजर बेलगहना वनपरिक्षेत्र
भास्कर संवाददाता|बेलगहना
गाम करही कछार में भालू के हमले से ग्रामीण गंभीर रूप से घायल हो गया। वहीं ग्राम लहंगाभाटा में तेंदुए ने गाय का शिकार कर लिया। घटना की सूचना पर वन विभाग मामले की जांच की रही।
ग्राम करहीकछार के बैगापारा निवासी सोनू बैगा रविवार की सुबह अपने साथी गेंदू बैगा, हीरालाल उरांव व बेटे रामकुमार बैगा के साथ जंगल गया था। जहां भालू ने सोनू पर हमला कर दिया। इसमें उसके आंख व सीने में गंभीर चोटंे आई है। चीख-पुकार सुनकर उसके साथी मौके पर पहुंचे। उन्होने भालू के चंगूल से सोनू को छुड़ाया। सोनू को लेकर ग्रामीण पीएचसी पहुंचे। जहां प्राथमिक इलाज के बाद उसे बिलासपुर रेफर किया। दूसरी घटना ग्राम लहंगाभाठा की है। जहां जंगल से लगे खेत में तेंदुए ने एक गाय को शिकार बना लिया। घटना के बाद ग्रामीणों में दहशत है। ग्रामीणों ने इसकी सूचना वन विभाग को दी। वन विभाग ने गाय का पीएम नही कराया है।
hin_Deva hin_Deva npi_Deva hin_Deva hin_Deva